Pa vas oor seun se verkragtingArgieffoto ŉ 35-jarige man is Dinsdag in die Noord-Kaap in hegtenis geneem op aanklag dat hy sy vierjarige seun verkrag het. Lt.kol. Dimakatso Mooi, woordvoerder van die polisie, het gesê die voorval het na bewering op 14 Maart plaasgevind toe die seun sy pa besoek het. “Die saak is op 16 Maart by die polisie aangemeld toe die seun dagsorgpersoneel vertel wat gebeur het.” Die man bly in aanhouding. Hy sal na verwagting binnekort in die Galeshewe-landdroshof verskyn op aanklag van verkragting. Die polisie se ondersoek duur voort.